**Unicef- Škola priateľská k deťom- Emergency Lessons**

**EU-UNICEF Vzdelávanie v stavoch núdze- aktivita našich žiakov**

Žiaci navštevujúci predmet: Základy spoločenských vied z 3.A, 3.D, VII.OA a 4.B triedy vypracovali počas mesiaca november projekty s názvom: Správa o núdzovej situácii v rámci projektu Škola priateľská k deťom – Emergency Lessons

Cieľom projektov bola pomoc žiakom ponoriť sa hlbšie do tematiky dlhodobých efektov krízových situácií na deti a poukázať prečo je škola dôležitá pri vyrovnávaní sa s nimi.

Seminaristi sa rozdelili na skupiny a vytvorili krátke reportáže o vzdelávaní v krízovej krajine ako sú Ukrajina, Nepál, Sýria a Irak. Zároveň poukázali na krízové situácie, ktoré prerušili vzdelávanie detí a aký vplyv mali na ich psychosociálnu pohodu.

Účasťou v kampani Emergency Lessons a zlepšovaním povedomia o význame vzdelávania v krízových situáciách vo vlastnej škole, komunite a na sociálnych sieťach môžu žiaci pomôcť zvyšovať podporu pre deti žijúce v núdzových podmienkach bez ohľadu na to, kde sa nachádzajú alebo akej kríze čelia, k dispozícii majú nástroje a príležitosti viesť šťastný, zdravý a produktívny život.

Projekt podporuje študentov v názore, že škola je viac než len miesto vzdelávania.

PhDr. Anita Kerekes- koordinátorka projektu